koľko štandardne stojí poistenie hypotéky?
cena za poistenie hypotéky vo forme zdieľaného rizika smrť alebo invalidita s klesajúcou poistnou sumou závisí od vstupného veku klienta a výšky poistnej sumy.   
vo všeobecnosti sa však dá povedať, že kvalitné životné poistenie slúžiace aj na poistenie hypotéky sa pohybuje od 3 do 5% čistej mzdy klienta. prepočet je možné si urobiť v tejto kalkulačke.
bankopoistenie je poistný produkt banky v spolupráci so zmluvnou poisťovňou, ktorý ponúka určité preddefinované rozsahy krytia. jeho cena sa vypočíta ako určité percento zo splátky hypotéky, výšky hypotéky alebo výšky poistnej sumy. nevýhodou je flexibilita, viazanosť na produkt hypotéky a minimálne skúmanie zdr. stavu, ktorý má na plnenie zásadný vplyv.  
rizikové životné poistenie je samostatný finančný produkt poisťovní, obsahuje niekoľko desiatok pripoistení, ktoré je možné ľubovoľne kombinovať a nastavovať. rizikové životné poistenie obsahuje zľavy za počet pripoistení či výšku poistného a poisťovňa vychádza pri výpočte ceny z veku poisteného a výšky nastaveného krytia.